ব্যাটলগ্রাউন্ড (২০১৬)
ব্যাটলগ্রাউন্ড একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি ব্যাটলগ্রাউন্ড কালানুক্রমিকের অধীনে প্রচারিত চতুর্থ অনুষ্ঠান ছিল। এই অনুষ্ঠানটি ২০১৬ সালের ২৪শে জুলাই তারিখে মার্কিন যুক্তরাষ্ট্রের ওয়াশিংটন ডিসির ভেরাইজন সেন্টারে অনুষ্ঠিত হয়েছে; যা ২০১১ সালের ক্যাপিটল পানিশমেন্টের পর এই মাঠে ডাব্লিউডাব্লিউইর প্রথম অনুষ্ঠান ছিল। প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ডিন অ্যামব্রোজ ডাব্লিউডাব্লিউই চ্যাম্পিয়নশিপ ম্যাচে রোমান রেইন্স ও সেথ রলিন্সকে পরাজিত করেছে। অন্যান্য শীর্ষস্থানীয় ম্যাচে, সামি জেইন একক ম্যাচে কেভিন ওয়েন্সকে এবং ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ম্যাচে রুসেভ জ্যাক রাইডারকে পিনফলের মাধ্যমে পরাজিত করেছে।